
ՈՐՈՇՈՒՄ
	30 հոկտեմբերի 2020 թվականի
	թիվ 90
	քաղ. Մինսկ



«Եվրասիական տնտեսական միության ու դրա անդամ պետությունների՝ 
մի կողմից, եւ Իրանի Իսլամական Հանրապետության՝ մյուս կողմից, 
միջեւ ազատ առեւտրի գոտու ձեւավորմանն ուղղված 
2018 թվականի մայիսի 17-ի ժամանակավոր համաձայնագրի 1.3-րդ հոդվածի իրագործման մասին» Եվրասիական տնտեսական բարձրագույն խորհրդի որոշման նախագծի վերաբերյալ

Եվրասիական տնտեսական հանձնաժողովի խորհուրդը որոշեց.
1.	Հավանություն տալ «Եվրասիական տնտեսական միության ու դրա անդամ պետությունների՝ մի կողմից, եւ Իրանի Իսլամական Հանրապետության՝ մյուս կողմից, միջեւ ազատ առեւտրի գոտու ձեւավորմանն ուղղված 2018 թվականի մայիսի 17-ի ժամանակավոր համաձայնագրի 1.3-րդ հոդվածի իրագործման մասին» Եվրասիական տնտեսական բարձրագույն խորհրդի որոշման նախագծին (կցվում է) եւ այն ներկայացնել Եվրասիական տնտեսական բարձրագույն խորհրդի քննարկմանը:

2.	Սույն որոշումն ուժի մեջ է մտնում դրա պաշտոնական հրապարակման օրվանից 10 օրացուցային օրը լրանալուց հետո։

Եվրասիական տնտեսական հանձնաժողովի խորհրդի անդամներ՝
	Հայաստանի Հանրապետությունից՝
	Բելառուսի Հանրապետությունից՝
	Ղազախստանի Հանրապետությունից՝
	Ղրղզստանի Հանրապետությունից՝
	Ռուսաստանի Դաշնությունից՝

	
	
	
	
	

	Մ. Գրիգորյան
	Ի. Պետրիշենկո
	Ա. Սմայիլով
	Ա. Նովիկով
	Ա. Օվերչուկ

ՈՐՈՇՈՒՄ
	«	» 	ի 20	թվականի
	թիվ
	քաղ.



Եվրասիական տնտեսական միության ու դրա անդամ պետությունների՝ 
մի կողմից, եւ Իրանի Իսլամական Հանրապետության՝ մյուս կողմից, միջեւ ազատ առեւտրի գոտու ձեւավորմանն ուղղված՝ 2018 թվականի մայիսի 17-ի ժամանակավոր համաձայնագրի 1.3-րդ հոդվածի իրագործման մասին

Եվրասիական տնտեսական միության ու դրա անդամ պետությունների՝ մի կողմից, եւ Իրանի Իսլամական Հանրապետության՝ մյուս կողմից, միջեւ ազատ առեւտրի գոտու ձեւավորմանն ուղղված՝ 2018 թվականի մայիսի 17-ի ժամանակավոր համաձայնագրի (այսուհետ՝ Ժամանակավոր համաձայնագիր) 1.3-րդ հոդվածի իրագործման նպատակով եւ «Եվրասիական տնտեսական միության մասին» 2014 թվականի մայիսի 29-ի պայմանագրի 7-րդ հոդվածի հիման վրա՝ Եվրասիական տնտեսական բարձրագույն խորհուրդը որոշեց.
1.	Եվրասիական տնտեսական միության անդամ պետություններին՝ Եվրասիական տնտեսական հանձնաժողովի (այսուհետ՝ Հանձնաժողով) հետ համատեղ, Ժամանակավոր համաձայնագրի 1.3-րդ հոդվածով նախատեսված բանակցություններ սկսել Իրանի Իսլամական Հանրապետության հետ:

2.	Հանձնաժողովի խորհրդին՝ հաստատել սույն որոշման 1-ին կետում նշված բանակցությունների մասով հրահանգները:
3.	Հանձնաժողովին՝ Եվրասիական տնտեսական բարձրագույն խորհրդին 2021 թվականի դեկտեմբերից ոչ ուշ զեկուցել սույն որոշման 1-ին կետի իրագործման ընթացքի եւ անհրաժեշտ որոշումներ ընդունելու առաջարկությունների վերաբերյալ:
4.	Սույն որոշումն ուժի մեջ է մտնում դրա պաշտոնական հրապարակման օրվանից։

Եվրասիական տնտեսական բարձրագույն խորհրդի անդամներ՝
	Հայաստանի Հանրապետությունից՝
	Բելառուսի Հանրապետությունից՝
	Ղազախստանի Հանրապետությունից՝
	Ղրղզստանի Հանրապետությունից՝
	Ռուսաստանի Դաշնությունից`

